62016TJ0533_INF
Απόφαση του Γενικού Δικαστηρίου (όγδοο τμήμα) της 15ης Ιουνίου 2022 –YV κ.λπ. κατά Επιτροπής
(Υπόθεση T‑533/16)
«Υπαλληλική υπόθεση – Υπάλληλοι – Μεταρρύθμιση του ΚΥΚ 2014 – Επιστροφή των εξόδων ετησίου ταξιδίου – Τόπος καταγωγής ο οποίος βρίσκεται σε τρίτη χώρα – Κατ’ αποκοπή καταβολή των εξόδων βάσει της απόστασης μεταξύ του τόπου υπηρεσίας και της πρωτεύουσας του κράτους μέλους του οποίου την ιθαγένεια έχει ο υπάλληλος»
1.
Υπαλληλικές προσφυγές – Προσφυγή βάλλουσα κατά της απόφασης περί απόρριψης της διοικητικής ένστασης – Αποτέλεσμα – Υποβολή της προσβαλλόμενης πράξης στην κρίση του δικαστή – Εξαίρεση – Απόφαση μη έχουσα επιβεβαιωτικό χαρακτήρα – Συνεκτίμηση της περιεχόμενης σε αυτήν αιτιολογίας
(Κανονισμός Υπηρεσιακής Καταστάσεως των υπαλλήλων, άρθρα 90 και 91)
(βλ. σκέψη 23)
2.
Ελεύθερη κυκλοφορία των προσώπων – Εργαζόμενοι – Διατάξεις της Συνθήκης – Πεδίο εφαρμογής – Κυκλοφορία των εργαζομένων μεταξύ τόπου καταγωγής εκτός της Ένωσης και τόπου υπηρεσίας εντός της Ένωσης – Δεν εμπίπτει
(Άρθρο 45 ΣΛΕΕ)
(βλ. σκέψεις 33-37)
3.
Υπάλληλοι – Απόδοση δαπανών – Έξοδα ετήσιου ταξιδίου – Προϋποθέσεις και λεπτομέρειες εφαρμογής – Υπάλληλοι με τόπο καταγωγής εκτός της Ένωσης – Υπολογισμός των εξόδων ταξιδίου βάσει της απόστασης μεταξύ του τόπου υπηρεσίας και της πρωτεύουσας του κράτους μέλους της ιθαγένειας – Διάκριση λόγω ιθαγένειας – Δεν υφίσταται – Παραβίαση της αρχής της αναλογικότητας – Δεν υφίσταται
(Κανονισμός Υπηρεσιακής Καταστάσεως των υπαλλήλων, όπως τροποποιήθηκε με τον κανονισμό 1023/2013, παράρτημα VII, άρθρο 8 § 2, εδ. 2)
(βλ. σκέψεις 39-42, 49-56, 58, 61-65)
4.
Υπαλληλικές προσφυγές – Έννομο συμφέρον – Απαραίτητη η ύπαρξη αιτιάσεων που αφορούν ατομικά τον προσφεύγοντα
(Κανονισμός Υπηρεσιακής Καταστάσεως των υπαλλήλων, άρθρο 91)
(βλ. σκέψη 43)
5.
Πράξεις των οργάνων – Διαχρονική εφαρμογή – Άμεση εφαρμογή του νέου κανόνα στα μελλοντικά αποτελέσματα κατάστασης γεγενημένης υπό το κράτος του προγενέστερου κανόνα – Έκδοση του κανονισμού 1023/2013 για την τροποποίηση του Κανονισμού Υπηρεσιακής Καταστάσεως των υπαλλήλων και του Καθεστώτος που εφαρμόζεται στο λοιπό προσωπικό – Προσβολή κεκτημένων δικαιωμάτων – Δεν υφίσταται
(Κανονισμός Υπηρεσιακής Καταστάσεως των υπαλλήλων, όπως τροποποιήθηκε με τον κανονισμό 1023/2013, παραρτήματα V, άρθρο 7, και VII, άρθρο 8)
(βλ. σκέψεις 66-68)
6.
Υπάλληλοι – Απόδοση δαπανών – Έξοδα ετήσιου ταξιδίου – Προϋποθέσεις και λεπτομέρειες εφαρμογής – Τροποποίηση του Κανονισμού Υπηρεσιακής Καταστάσεως συνεπαγόμενη μείωση των εξόδων ετησίου ταξιδίου – Παραβίαση της αρχής της προστασίας της δικαιολογημένης εμπιστοσύνης – Δεν υφίσταται
(Κανονισμός Υπηρεσιακής Καταστάσεως των υπαλλήλων, όπως τροποποιήθηκε με τον κανονισμό 1023/2013, παράρτημα VII, άρθρο 8)
(βλ. σκέψεις 69-73)
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή.
2)
Οι YV, YW και YZ φέρουν τα δικαστικά έξοδά τους καθώς και τα έξοδα στα οποία υποβλήθηκε η Ευρωπαϊκή Επιτροπή.
3)
Το Ευρωπαϊκό Κοινοβούλιο και το Συμβούλιο της Ευρωπαϊκής Ένωσης φέρουν έκαστο τα δικαστικά έξοδά του.